ΓΡΑΠΤΗ ΕΡΩΤΗΣΗ E-3383/02

υποβολή: Olivier Dupuis (NI) προς την Επιτροπή

(28 Νοεμβρίου 2002)

Θέμα: Βασανιστήρια στην Ομοσπονδία της Ρωσίας

Ο Andrei Victorovitch Osenchugov και ο Alexei Vladimirovitch Shishkin, δύο πολίτες της Ομοσπονδίας της Ρωσίας ηλικίας 17 ετών και ύποπτοι κλοπής, συνελήφθησαν στις 5 Μαρτίου 2002 και μεταφέρθησαν μετά δυο ημέρες, κατόπιν εντολής του εισαγγελέα της περιοχής του Sormovski από την πόλη Nizhny Novgorod, στο περιφερειακό κέντρο προληπτικής κράτησης (sledstvennyi izolyator) ΙΖ-52/1 του Nizhny Novgorod στο Novgorod.

Στο εν λόγω κέντρο προληπτικής κράτησης, οι Osenchugov και Shishkin βασανίσθησαν από δύο άλλους ενήλικες κρατουμένους, μεταξύ των οποίων ο Petrov Michail Germanovitch, χωρίς να επέμβουν οι δεσμοφύλακες, με σκοπό να τους αποσπάσουν ομολογίες σχετικά με άλλες ληστείες που θα είχαν διαπράξει. Οι γονείς των νεαρών κρατουμένων ζήτησαν από τη διεύθυνση του κέντρου κράτησης να προβεί σε έρευνα, η διεύθυνση όμως δεν προχώρησε σε αυτή, λέγοντας απλά ότι δενπήρχε λόγος για τη διεξαγωγή παρόμοιας έρευνας. Κατόπιν, το αρμόδιο Υπουργείο προχώρησε στην έναρξη ποινικής διαδικασίας για την περίπτωση της κακομεταχείρισης πουπέστησαν οι δύο νέοι και ξεκίνησε μια επίσημη έρευνα. Όμως, στις 21 Οκτωβρίου 2002, κατόπιν δίκης διάσπαρτης με λάθη διαδικασίας (ειδικότερα, οι καταθέσεις των μαρτύρων δεν κατεγράφησαν στα πρακτικά της δίκης), ο δικαστής Grigoriev του Δικαστηρίου της περιοχής του Sormovski στο Nizhny Novgorod έκρινε τους Osenchugov και Shishkin ένοχους ληστείας, βάσει των ομολογιών που είχαν αποσπασθεί με βασανιστήρια, και τους καταδίκασε σε 8 έτη φυλάκισης.

Η Επιτροπή μπορεί να αναφέρει τις πληροφορίες που διαθέτει για αυτή την πολλοστή σοβαρή παράβαση των θεμελιωδών δικαιωμάτων στην Ομοσπονδία της Ρωσίας· Μπορεί να αναφέρει σε τί διαβήματα προέβη ή προτίθεται να προβεί προκειμένου να επιτύχει την αναθεώρηση της δίκης των Osenchugov και Shishkin βάσει των διεθνώς αναγνωρισμένων κανόνων για δίκαια δίκη· Λαμβάνονταςπόψη τις αναρίθμητες άλλες περιπτώσεις που καταδεικνύουν τις συστηματικές δυσλειτουργίες της δικαιοσύνης στην Ομοσπονδία της Ρωσίας, η Επιτροπή δεν θεωρεί ότι θα έπρεπε να επανεξετάσει το σύνολο της πολιτικής της έναντι της Ομοσπονδίας της Ρωσίας·

Απάντηση του κ. Patten εξ ονόματος της Επιτροπής

(20 Δεκεμβρίου 2002)

Η Επιτροπή δεν διαθέτει συγκεκριμένα στοιχεία σχετικά με την εν λόγωπόθεση. Πάντως, η Επιτροπή έχει επίγνωση των ελλείψεων του δικαστικού και σωφρονιστικού συστήματος στη Ρωσία και συμμερίζεται τις ανησυχίες που προξενούν στο Αξιότιμο Μέλος του Κοινοβουλίου οι εκθέσεις αξιόλογων μη κυβερνητικών οργανώσεων για βασανιστήρια και γενική κακή μεταχείριση των κρατούμενων.

Η Επιτροπή έχει επανειλημμένα τονίσει ότι είναι προς το συμφέρον της Ρωσίας να αναπτύξει μια κοινωνία βασισμένη στον σεβασμό των δημοκρατικών αρχών και των δικαιωμάτων του ανθρώπου. Η ανάπτυξη και η εδραίωση ανεξάρτητης, αντικειμενικής και αποτελεσματικής δικαστικής αρχής είναι απαραίτητες. Η χρηματοδοτική βοήθεια που παρέχει η Επιτροπή των Ευρωπαϊκών Κοινοτήτων επικεντρώνεται ολοένα περισσότερο στη στήριξη της επιτελούμενης δικαστικής μεταρρύθμισης στη Ρωσία, συμπεριλαμβανομένης της κατάρτισης των δικαστών, του διοικητικού προσωπικού των δικαστηρίων, των δικαστικών επιμελητών και άλλων επαγγελματιών του νομικού τομέα. Περίπου 10 εκατομμύρια ευρώ χορηγούνται κάθε έτος μέσω του προγράμματος TACIS για τον σκοπό αυτό. Παράλληλα, η προάσπιση των δικαιωμάτων του ανθρώπου στη Ρωσία θα εξακολουθήσει να αποτελεί προτεραιότητα για την Ευρωπαϊκή Πρωτοβουλία για τη Δημοκρατία και τα Ανθρώπινα Δικαιώματα του Ανθρώπου, στο πλαίσιο της οποίας η Ρωσία χαρακτηρίστηκε ως χώρα προτεραιότητας για την περίοδο 2002/2004.

Σε πιο πολιτικό επίπεδο, στο πλαίσιο του εντατικού της πολιτικού διαλόγου με τη Ρωσία, η Ένωση θα συνεχίσει να εκφράζει τις ανησυχίες της σχετικά με τον σεβασμό των δικαιωμάτων του ανθρώπου στη Ρωσία, συμπεριλαμβανομένου του δικαιώματος δίκαιης διεξαγωγής της διαδικασίας και της ανάγκης αποτροπής των βασανιστηρίων. Σε αυτό το πλαίσιο, η Ένωση θα συνεχίσει να τονίζει ότι η πραγματική εταιρική σχέση που προσπαθούν να δημιουργήσουν η Ένωση και η Ρωσία είναι απαραίτητο να βασίζεται σε μια σειρά θεμελιωδών αρχών, μεταξύ των οποίων είναι ο πλήρης σεβασμός των δικαιωμάτων του ανθρώπου, σύμφωνα με τις συμβάσεις για τα βασικά διεθνή και ευρωπαϊκά δικαιώματα που έχει κυρώσει η Ρωσία. Παράλληλα, η Ένωση θα συνεχίσει τις προσπάθειές της σε αυτόν τον τομέα, στο πλαίσιο του Συμβουλίου της Ευρώπης και του Οργανισμού Ασφάλειας και Συνεργασίας στην Ευρώπη. (ΟΟΣΑ).